Էջմիածնի քաղաքապետ Կարեն Գրիգորյանի հանձնարարականով կատարվող ձմռան նախապատրաստական աշխատանքներն արդեն ավարտին են մոտենում, համապատասխան քայլեր են ձեռնարկվել եղանակային նոր պայմաններում պատշաճ աշխատանք իրականացնելու համար: Քաղաքը պատրաստ է ձմռան մատուցած ցանկացած անակնկալի: Էջմիածնի փողոցներն ու մայթերը անցանելի պահելու համար պահուստավորվել է աղի և ավազի պաշար` հավելյալ չափաքանակով, ստուգվել են փողոցների ու մայթերի մաքրման համար նախատեսված մեքենա-սարքավորումների աշխատանքային վիճակը: Քաղաքապետարանի համապատասխան բաժնի աշխատակիցներն էլ վստահեցնում են` պատրաստ են ձյուն եկած օրերին հարկ եղած դեպքում առավոտյան 4-ից սկսել մաքրման աշխատանքները: